छात्रसंघ चुनाव में इस बार डीएवी पीजी कॉलेज में स्टूडेंट्स को नोटा का ऑप्शन्स नहीं मिलेगा. ऐसे में चुनाव में मुकाबला रोमांचक हो सकता है. डीएवी पीजी कॉलेज में नोटा न होने से छात्र संगठनों के लिए मुश्किलें भी खड़ी हो सकती है. हालांकि डीबीएस, एसजीआरआर, एमकेपी में चुनाव में नोटा का विकल्प रखा गया है. वर्ष 2017 के छात्रसंघ चुनाव में डीएवी में एबीवीपी के लिए जीत का रास्ता नोटा ने तैयार किया था. डीएवी में अध्यक्ष पद पर एबीवीपी के शुभम ने 35 वोटों से जीत दर्ज की थी, जबकि 37 नोटा दर्ज किए गए थे.